Jõvan Kõrla

Jõvan Kõrla (mari Йыван Кырла; kodanikunimi Kirill Ivanov, Кирилл Иванович Иванов; 17. märts 1909 Kupsola küla, Vjatka kubermang (tänapäeval Marimaa) – 3. juuli 1943 Krasnoturjinsk, Sverdlovski oblast) oli mari näitleja ja luuletaja.

 Päritolu ja haridus 
Jõvan Kõrla oli pärit vaesest talupoja perekonnast. Kooli lõpetamise järel suunati ta 1926. aastal õppima Kaasani Ülikooli töölisfakulteedi mari osakonda. 1929. aastal jätkas ta õpinguid Moskva Kinematograafiatehnikumis.Йыван Кырля marisong.ru

 Elukäik ja looming 
1931. aastal mängis Jõvan Kõrla esimeses Nõukogude täispikas helimängufilmis "Lähetus ellu" Mustafa rolli. Kõrla marikeelsed väljendid ja laulud filmis tõstsid maride eneseteadvust ja ta sai rahva hulgas väga populaarseks."Lähetus ellu" 6. detsembril kell 11.15 RTR-Planeta MTÜ Fenno-Ugria Asutus

Jõvan Kõrla avaldas kolm luulekogu. Tema esikkogu "Ме ударне улына" ("Me oleme lööktöölised") ilmus 1931. aastal. 1932. aastal avaldas ta järgmise luulekogu "Революцийын йукшо дене муралтем мый йывыртен" ("Revolutsiooni häälega laulan ma õnnest"). Jõvan Kõrla kolmas luulekogu "Шочмо кече" ("Sünnipäev") ilmus 1935. aastal."Й. Кырля. Путевка в жизнь" Государственный архив Республики Марий Эл

1937. aasta algul kolis Jõvan Kõrla Joškar-Olasse ja asus tööle Mari Riiklikus Draamateatris.Йыван Кырля. Так вот он какой, Мустафа! peoples.ru

 Arreteerimine 
23. aprillil 1937 arreteeriti Jõvan Kõrla süüdistatuna kontrrevolutsioonilisse gruppi kuulumises. Viis kuud hiljem mõisteti talle 10 aastat vabaduskaotust ja ta saadeti vangilaagrisse.Йыван Кырла kino-teatr.ru Arreteerimise formaalseks  ettekäändeks oli 18. aprillil 1937 Joškar-Ola restoranis "Onar" aset leidnud vahejuhtum. Üliõpilane Nikolai Gorohhov tuli maride laudkonna juurde ja keelas neil omavahel mari keeles rääkida. Jõvan Kõrla lõi seepeale Gorohhovile pudeliga pähe ja hüüdis: "Kodanikud, meil, maridel, keelatakse oma keeles rääkida. Ühineme kõigi vastu, kes ei oska mari keeles rääkida. Kõik venelased välja."Йыван Кырла – Биография pomnipro.ru

 Pärand 
1956. aastal rehabiliteeriti ta postuumselt.Йыван Кырла (Кирилл Иванович Иванов) marimedia.ru

2009. avati Joškar-Olas Jõvan Kõrla ausammas.Joškar-Olas avati Jõvan Kõrla ausammas MTÜ Fenno-Ugria Asutus

Viited

Kategooria:Mari kirjanikud
Kategooria:Venemaa näitlejad
Kategooria:Sündinud 1909
Kategooria:Surnud 1943